Keyaniya Galîsyayê
Keyaniya Galîsyayê (bi galîsyayî Reino de Galicia an jî Galiza; bi spanî Reino de Galicia; bi portûgalî Reino da Galiza;bi latînî: Galliciense Regnum) keyaniyeke siyasî li başûrê rojavayê Ewropayê bû ku, di dema xwe ya herî baş de, tevahiya bakurê rojavayê Nîvgirava Îberî dagir kiribû. Keyanî di sala 409an de ji hêla keyê suewî Hermerico ve bi Braga wek paytextê ve hate damezrandin.Ew keyaniya yekem bû ku bi fermî katolîkî pejirand. Di sala 585an de, ew bû beşek ji Keyaniya Vîzîgotan. Di sedsala 8an de, Galîsya bû beşek ji Keyaniya xirîstiyanî ya Astûryayê ya ku nû hatibû damezrandin, ku paşê bû Keyaniya Leónê û bi demkî di bin desthilatdariya keyên xwe de serxwebûna xwe bi dest xist. Compostela di sedsala 11an de bû paytexta Galîsyayê, dema ku serxwebûna Portûgalê (1128) sînorê wê yê başûr diyar kir. Bi hatina keyê kastîlî Ferdinand III. Keyaniya Leónê di sala 1230an de, Galîsya ket bin kontrola taca Kastîlyayê.